ΚΑΝΟΝΙΣΜΟΣ (ΕΚ) αριθ. 205/96 ΤΗΣ ΕΠΙΤΡΟΠΗΣ της 2ας Φεβρουαρίου 1996 για τροποποίηση του κανονισμού (ΕΟΚ) αριθ. 1538/91 για τον καθορισμό λεπτομερών κανόνων εφαρμογής εν όψει της εφαρμογής του κανονισμού (ΕΟΚ) αριθ. 1906/90 του Συμβουλίου σχετικά με ορισμένους κανόνες εμπορίας για το κρέας πουλερικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1906/90 του Συμβουλίου της 26ης Ιουνίου 1990 σχετικά με ορισμένους κανόνες εμπορίας για το κρέας πουλερικών (1), όπως τροποποιήθηκε τελευταία από τον κανονισμό (ΕΚ) αριθ. 3204/93 (2), και ιδίως το άρθρο 9,

Εκτιμώντας:

ότι με τον κανονισμό (ΕΟΚ) αριθ. 1538/91 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2390/95 (4), έχουν θεσπισθεί οι λεπτομερείς κανόνες για την εφαρμογή των κανόνων εμπορίας στον τομέα του κρέατος πουλερικών 7

ότι οι διατάξεις που αφορούν τον έλεγχο της περιεκτικότητας σε νερό των κατεψυγμένων ή ταχυκατεψυγμένων πουλερικών πρέπει να προσαρμοσθούν συναρτήσει της συχνότητας των ελέγχων που διεξάγονται από ή με την υπευθυνότητα των αρμοδίων αρχών και την ανάληψη των δαπανών από τη βιομηχανία σε ορισμένες περιπτώσεις 7 ότι τα αποτελέσματα αυτών των ελέγχων πρέπει να είναι στη διάθεση των εθνικών ή κοινοτικών εργαστηρίων αναφοράς για περαιτέρω αξιολόγηση, και πρέπει να εξετάζονται από την επιτροπή διαχείρισης 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 14α του κανονισμού (ΕΟΚ) αριθ. 1538/91 τροποποιείται ως εξής:

1. στην παράγραφο 4, οι όροι «ανά δεκαπενθήμερο» αντικαθίστανται από τους όρους «ανά δίμηνο» 7

2. στην παράγραφο 5, προστίθεται το ακόλουθο νέο εδάφιο:

«Σε όλες τις περιπτώσεις κατά τις οποίες μία παρτίδα κατεψυγμένων ή βαθυψύκτων πουλερικών έχει θεωρηθεί ότι δεν είναι σύμφωνη με τον παρόντα κανονισμό, οι αρμόδιες αρχές αναλαμβάνουν τις δοκιμές της ελάχιστης συχνότητας των ελέγχων που αναφέρονται στην παράγραφο 4 μόνο όταν μετά από τρεις διαδοχικούς ελέγχους, που γίνονται σύμφωνα με τα παραρτήματα V ή VI επί δειγμάτων που έχουν ληφθεί επί της παραγωγής τριών διαφορετικών ημερών εντός χρονικού διαστήματος τεσσάρων εβδομάδων το πολύ, υπάρχουν αρνητικά αποτελέσματα. Η δαπάνη των ελέγχων αυτών επιβαρύνει το σχετικό σφαγείο.» 7

3. μετά την παράγραφο 12, προστίθεται η ακόλουθη νέα παράγραφος 12α:

«Οι αρμόδιες αρχές των κρατών μελών ενημερώνουν αμέσως το αντίστοιχο εθνικό εργαστήριο αναφοράς για τα αποτέλεσματα των ελέγχων που πραγματοποιήθηκαν από αυτές ή με δική τους ευθύνη.

Τα εθνικά εργαστήρια αναφοράς ανακοινώνουν κάθε εξάμηνο τα στοιχεία αυτά στο κοινοτικό εργαστήριο αναφοράς για περαιτέρω αξιολόγηση και συζήτηση με τα εθνικά εργαστήρια αναφοράς τουλάχιστον μία φορά το χρόνο. Τα πορίσματα υποβάλλονται στην επιτροπή διαχείρισης για εξέταση σύμφωνα με το άρθρο 18 του κανονισμού (ΕΟΚ) αριθ. 2777/75.».

Άρθρο 2

Ο παρών κανονισμός αρχίζει να ισχύει την 1η Μαρτίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Φεβρουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 173 της 6. 7. 1990, σ. 1.

(2) ΕΕ αριθ. L 289 της 24. 11. 1993, σ. 3.

(3) ΕΕ αριθ. L 143 της 7. 6. 1991, σ. 11.

(4) ΕΕ αριθ. L 244 της 12. 10. 1995, σ. 60.